הלל כהן

הלל כהן (נולד ב-5 באוקטובר 1961) הוא פרופסור חבר בחוג ללימודי האסלאם והמזרח התיכון באוניברסיטה העברית. שימש כראש החוג החל משנת 2018 ועד ינואר 2021. הוא מתמחה ביחסים ההדדיים בין החברה הפלסטינית לציונות ולמדינת ישראל וביחסים בין יהודים למוסלמים לאורך ההיסטוריה. קודם לכן עמד בראש מרכז צ'ריק לחקר הציונות באוניברסיטה העברית.

==ביוגרפיה==
הלל כהן נולד בירושלים למשפחה מעורבת ממוצא מזרחי ואשכנזי. למד זמן קצר בישיבה מקצועית ובישיבה תיכונית; אחרי שעזב את הלימודים בגיל 15, החל לשוטט בכפרים באזור ירושלים ויהודה, בהם לן כאורח, תוך שהוא לומד את השפה הערבית. היה מראשוני ישיבת בית אל ב' אך העדיף לשהות בכפרים הפלסטינים שבסביבה ובמחנה הפליטים ג'לזון הסמוך. לאחר שירותו הצבאי השתתף בקורס ריצוף מטעם משרד העבודה ועבד כשלוש שנים בשיפוצים ובבניין בירושלים (לרוב לצד פועלים מהר חברון), ובינתיים השלים תעודת בגרות. בעת לימודיו לתואר ראשון שימש מדריך לנוער במצוקה. בהמשך, בזכות קשריו הטובים וידיעת השפה הערבית, עבד ככתב השטחים בשבועון "כל העיר".

את התזה כתב על העקורים הפלסטינים החיים בתוך ישראל והתפרסם כספר: "הנפקדים הנוכחים: הפליטים הפלסטינים בישראל" (2000). עבודת הדוקטורט שלו, שנעשתה בהנחיית משה מעוז, דנה בנושא משתפי הפעולה בחברה הפלסטינית עם היישוב העברי בזמן המנדט הבריטי ויצאה לאור כספר בשם "צבא הצללים: משת"פים פלסטינים בשירות הציונות 1948-1917". 

ספרו "ערבים טובים" (ירושלים, 2006) עוסק בחדירה העמוקה של גורמי המודיעין הישראלים לקהילות הערביות בישראל, ובהשפעה של החדירה הזו על חיי היומיום ועל המערך הפוליטי של הערבים בישראל. 

ספרו "כיכר השוק ריקה: עלייתה ונפילתה של ירושלים הערבית" שיצא לאור ב-2007 סוקר ומנתח את התהליכים שעברו על החברה הפלסטינית בירושלים מאז 1967, ובעיקר מאז שנת 2000, בין היתר את היווצרותה של זהות פלסטינית-ירושלמית ייחודית, את הפאסיביות הפוליטית המאפיינת את החברה הפלסטינית בעיר, ואת דרכי התמודדותה עם הניגוד בין שאיפותיה הלאומיות לבין מציאות החיים תחת שלטון ישראל. 

הספר "תרפ"ט: שנת האפס בסכסוך היהודי-ערבי" עורר פולמוס מסוים בשל הצגתו את מהלך האירועים בשנת תרפ"ט (שנת 1929) מזוויות מבט שונות - כולל מתן מקום נרחב לנקודת המבט הערבית על המאורעות והתהליכים שקדמו להם, ובשל התייחסותו הנרחבת למעשי לינץ' שבוצעו על ידי יהודים במהלך המאורעות באופן שאינו מקובל בהיסטוריוגרפיה הישראלית. ספר זה תורגם לאנגלית ויצא לאור בשנת 2016 בהוצאת אוניברסיטת ברנדייס. 

ספריו תורגמו לאנגלית ולערבית. 

ספרו "צבא הצללים" זכה בפרס יצחק רבין לחקר ישראל. 

ספרו "תרפ"ט" זכה בפרס יצחק בן-צבי לחקר ארץ ישראל לשנת תשע"ה.

ספרו האחרון לעת עתה הוא "שונאים סיפור אהבה" על יחסי מזרחים וערבים מן המאה הקודמת ועד היום

בתקופת האינתיפאדה הראשונה התנדב במוקד להגנת הפרט במזרח ירושלים. לאחר פרוץ האינתיפאדה השנייה היה פעיל בתנועת תעאיוש ובקבוצת "בני אברהם", חבורת פעילים פוליטיים בחברון, של דתיים ודתיים-לשעבר.

כהן מתגורר בירושלים. הוא נשוי ואב לשלושה.

== ספריו ==
*[https://www.vanleer.org.il/publication/הנפקדים-הנוכחים/ הנפקדים הנוכחים: הפליטים הפלסטינים בישראל מאז 1948], הוצאת מכון ון ליר בירושלים המרכז לחקר החברה הערבית בישראל, 2000. (תורגם לערבית וראה אור בביירות).
*צבא הצללים: משת"פים פלסטינים בשירות הציונות, הוצאת עברית 2004. (ראה אור גם באנגלית).
*[https://www.keter-books.co.il/ערבים-טובים ערבים טובים: המודיעין הישראלי והערבים בישראל], הוצאות עברית וכתר 2006. (ראה אור גם בערבית ובאנגלית).
*[https://jerusaleminstitute.org.il/publications/כיכר-השוק-ריקה-עלייתה-ונפילתה/ כיכר השוק ריקה: עלייתה ונפילתה של ירושלים הערבית 1967-2007], מכון ירושלים לחקר ישראל, 2007.
*[https://www.keter-books.co.il/תרפט תרפ"ט - שנת האפס בסכסוך היהודי-ערבי], הוצאת כתר, 2013.
*[https://www.e-vrit.co.il/Product/25988/שונאים_סיפור_אהבה שונאים סיפור אהבה], הוצאת עברית, 2022.

== מאמרים ==
* [http://www.pij.org/details.php?id=159 The Internal Refugees in the State of Israel: Israeli Citizens, Palestinian Refugees], Palestine-Israel Journal, Vol.9 No.2, 2002 
* "הפליטים הפנימיים במדינת ישראל: המאבק על הזהות", המזרח החדש מ"ג, תשס"ב
* "[https://shaultweig.files.wordpress.com/2015/05/arab_jews-hillel-2015.pdf חייו ומותו של היהודי-הערבי בארץ ישראל ומחוצה לה"]. עיונים בתקומת ישראל 9 (2015).
* [http://www.daat.ac.il/DAAT/kitveyet/shana/acharey-4.htm הספד שכתב על רבו, הרב שלמה מן ההר], התפרסם בשנתון הרבנות הראשית בשנת תשס"א.
*[https://hazmanhazeh.org.il/1948-war/ שתי המלחמות של 48׳], מגזין הזמן הזה, אוגוסט 2018.

==קישורים חיצוניים==

* [https://islamic-mideast.huji.ac.il/people/הלל-כהן הלל כהן] באתר החוג ללימודי האסלאם והמזרח התיכון באוניברסיטה העברית

* אוריאל אבולוף, "בן אברהם", [https://eretzacheret.org/%d7%91%d7%9f-%d7%90%d7%91%d7%a8%d7%94%d7%9d/ ריאיון עם הלל כהן, ממקימי חוג "בני אברהם"], מגזין ארץ אחרת
* 
* 
* 

הרצאות מצולמות של פרופסור הלל כהן לאתר "תמיד אזרחות" של מטח:
* הערבים אזרחי ישראל - [http://citizenship.cet.ac.il/ShowItem.aspx?ItemID=efc48654-110b-4906-a154-b9dd359393ad&lang=HEB זהות מורכבת]
* יהודים וערבים: [http://citizenship.cet.ac.il/ShowItem.aspx?ItemID=589429d8-4d6a-4a40-bc02-c998833dcacb&lang=HEB שתי נקודות מבט על ההיסטוריה]
* [http://citizenship.cet.ac.il/ShowItem.aspx?ItemID=936d50d9-bb62-459c-b533-7cc4e77d3eff&lang=HEB ילידים או מהגרים] - טענות ראי אודות השאלה "של מי הארץ הזאת?"
* זהותם של הערבים אזרחי ישראל בין [http://citizenship.cet.ac.il/ShowItem.aspx?ItemID=e6413dce-2489-4969-a700-83f0f78f4e0a&lang=HEB זהות לאומית ערבית פלסטינית לזהות אזרחית ישראלית]

על ספריו:
* [http://www.text.org.il/index.php?book=0604091 ביקורת ב"טקסט"]
* אליוט ג'אגר, [http://www.jpost.com/servlet/Satellite?cid=1205420737035&pagename=JPost%2FJPArticle%2FPrinter היכן הם המתונים], (ג'רוזלם פוסט, באנגלית), 20 במאי 2008
* דניאל פייפס, [http://www.danielpipes.org/6244/palestinians-who-helped-create-israel פלסטינים שסייעו ליצור את ישראל], (ג'רוזלם פוסט, באנגלית),26 במרץ 2009, 
* ניב גורדון, [http://www.thenation.com/article/shadowplays משחקי צל], (The Nation, באנגלית), 6 במרץ 2008
* 
* [http://www.text.org.il/index.php?book=0710055 על הספר "ככר השוק ריקה" באתר ב"טקסט"]
* 
* 
* 
* 
* 

==הערות שוליים==

קטגוריה:סגל האוניברסיטה העברית בירושלים: לימודי האסלאם והמזרח התיכון
קטגוריה:היסטוריונים ישראלים
קטגוריה:פעילים חברתיים ישראלים
קטגוריה:מחברי ספרי עיון ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס יצחק בן-צבי
קטגוריה:משתתפי סליחה על השאלה
קטגוריה:ישראלים שנולדו ב-1961